
JUZUU 14 


RUBAMAA 



Ina Aya 99 SURATUL HIJR 

(Imeteremka Makka) 

Kwa jina la Mwenyezi Mungu Mwenye 
kuneemesha neema Jcubwa kubwa na Mwenye 
kuneemesha neema ndogo ndogo. 

1. Alif Lam Ra. Hizi ni Aya za Kitabu 
kilichokusanya kila yanayohitajiwa na 
kikayadhihirisha kwa vizuri. 

2. Mara nyingi wale waliokufuru watatamani ^ 
(huko Motoni) lau wangalikuwa Waislamu. 

3. Waache wale (chakula) na wafurahi na > 
liwadanganye tumaini la uwongo (la kuwa 
wataghufiriwa). Karibuni hivi watajua (ya kuwa si 
kweli tumainio lao hilo). 

4. Na hatukuuangamiza mji wowote ule ila 
ulikuwa na muda wake maalumu. 

5. Hawawezi watu wowote kuitangulia ajali 
yao (muda wao), waia hawawezi kukawia (baada ya 
kufika muda wao). 

6. Na walisema (kwa stihizai): “Ewe 

uliyeteremshiwa mauidha! Hakika wewe ni 
mwendawazimu.” 

7. “Mbona hutuletei (hao) Malaika (wa 
kutuangamiza) ikiwa wewe ni miongoni mwa 
wasemao kweli?” 

8. (Mwenyezi Mungu anawaambia). Sisi 
hatuteremshi Malaika ila kwa haki (wakati wa 
kuangamizwa kwao unapothubutu); na hapo 
hawatapewa muhula (ila wataangamizwa tu). 

9. Hakika Sisi ndio tulioteremsha mauidha 
haya (hii Qurani); na hakika Sisi ndio 
tutakayoyalinda. 

2. Lakini kutamani kwao hakutakuwa na faida nao. Yaleyti Haileti. 

3. Wanasemezwa wale ambao hima yao ni katika kula na kustarehe tu. Hima ya kinyama. Hima yako iwe ni 
kutengencza dunia yako na ya wenzako na Akhera. 

6-7. Namna walivyokuwa wanajitahidi kumpachika Mtume sifa asizokuwa nazo, na wana yakini kuwa Mtume 
hana sifa hizo. Wanavurumiza tu makusudi. Basi na sisi tukivurumiziwa tusione kitu. Tusishughulike na kuwajibu. 
Tushughulikie yenye faida. Mwisiamu hapotezi wakati wake kwa jambo lisilokuwa na faida. 

9. Maneno haya ya Qurani yatasalia maisha bila ya kupotea hata harufu moja. Na wowote watakaotaka 
kubadilisha harufu moja tu hii watafedheheka; itambulikane pale pale kuwa harufu hiyo SIYO; kama ilivyofanya 
safari hii Serikali ya Uyahudi (ya Israili); ilitabiisha Qurani ikabadilisha kidogo baadhi ya vijineno ikatangazwa 
ulimwenguni; papo hapo ilijulikana. 

10. Na bila shaka tuliwaleta (Mitume) kabla 
yako katika makundi ya (watu) wa mbele huko. 

11. Na hakuwafikia Mtume yoyote ila 
walimfanyia stihizai. 

12. Na kama hivi tunaingiza (tabia hiyo ya 
stihizai), katika nyoyo za hawa maasi (wa umma 
wako) 

13. Hawayaamini haya, na hali ya kuwa 
imewapitia mifano ya watu wa mbele huko (wakaona 
namna walivyoangamizwa). 

14. Na lau tungaliwafungulia (hao makafiri) 
mlango wa mbingu/ na wakawa wanapanda (na 
kushuka kama walivyotaka, ili uwe ndio muujiza wa 
Mtume) 

13. Basi wangalisema: “Macho yetu 

yamerogwa tu, bali sisi (nafsi zetu) ni watu 
tuliorogwa (tunaona kinyume cha mambo).” 

16. Na hakika tumeweka katika mbingu, vituo 
(vya nyota) na tumezipamba (hizo mbingu) kwa ajili 
ya wale wanaozitazama 

17. Na tumezilinda na kila shetani ambaye 
hufukuzwa (kila anapotaka kuja kusikiliza yanayopita 
huko mbinguni) 

18. Lakini asikilizaye kwa wizi, basi mara 
humfuata kijinga kilicho dhahiri. 

19. Na ardhi tumeitandaza na humo tumeweka 
milima na tumeotesha kila kitu kwa kiasi (chake). 

20. Na tumekufanyieni humo vitu vya 
(kuendesha) maisha (yenu) na (vya maisha ya) wale 
ambao (mumewamiliki wala) nyinyi sio wenye 
kuwaruzuku. (Waruzukaji wa hakika ni sisi — 
Mwenyezi Mungu). 

21. Na hakuna chochote ila asili yake inatokana 
na sisi; wala hatukiteremshi ila kwa kipimo maalumu 
(si ovyo ovyo tu). 

Na maana yake pia yatasalia yale yale na haitabainika hata mara moja kuwa hivyo sivyo zinavyosema Ilimu za 
sasa. Qurani mpaka leo — na mpaka mwisho wa ulimwengu — haikusema kitu ambacho imebainika sasa kuwa sivyo 
hivyo zinavyosema Ilimu za Science na nyengihezo zote zilizo Iiimu za kweli. Amekwisha kusema Mwenyewe 
Mwenyezi Mungu kuwa Qurani ‘Haiijii hii Qurani kukosa upande wo wote ule — mbele yake wala nyuma yake.” 
14-1$. Katika inadi yao, hata wangepewa hiyo miujiza wanayoiuka, hata ya kupanda tnbinguni; basi 
wangesema ‘Ni kiini macho) tunajiona tu kuwa tunapanda mbinguni, wala hatupandi hivi. Tumekaa sisi, tunajiona 
tu kuwa tunapaa wala hatupai . . .* Binaadamu ni mshindani kweli kweli kama alivyosema Mwcnyezi Mungu 
* katika Aya ya 54 ya Suratul Kahf. 

19 - Kila kitu Mwenyezi Mungu anakifanya kwa kiasi chake (kipimo chake) si ovyo tu. 

22. Na tunazileta pepo zimejaa umande (wa 
kufanya mawingu) na tunateremsha maji (ya mvua) 
kutoka katika mawingu hayo(yanayochungwachungwa 
na hizo pepo pia), kisha tunakunywesheni maji hayo 
(nawanyama wenu na miti yenu namengineyo).Wala 
si nyinyi muyawekao (katika ardhi yakawa mito, 
maziwa, mifereji, visima- • • 

23. Na sisi ndio tunaohuisha na tunaofisha; na. 
sisi ndio warithi (wa yote haya wakati ambao hapana 
chochote kitakachokuwa kihai). 

24. Na tunawajua watanguliao(waiiokwishakufa) 
katika nyinyi, na tunawajua wachelewao (walio wahai 
na wasiokuja ulimwenguni bado). 

25. Na bila shaka Mola wako, Yeye -ndiye 
atakayewakusanya. Hakika Yeye ni Mwenye hikima 
na Ajuaye (kila jambo). 

26. Na tulimuumba mwanaadamu kwa udongo 
mkavu unaotoa sauti (unapogongwa), unaotokana na 
matope meusi yaliyovunda. 

27. Na majini tuliwaumba kabla, kwa moto wa 
upepo wenye joto (kubwa kabisa). 

28. Na (kumbuka) Mola wako alipowaambia 
Malaika, “Hakika Mimi nitamuumba mtu kwa 
udongo mkavu unaotoa sauti, wenye kutokana na 
matope meusi yaliyovunda.” 

29. “Basi nitakapomkamilisha na kumpulizia 
roho inayotokana na Mimi, basi mumuangukie kwa 
kumtii.” 

30. Basi Malaika wakatii wote pamoja 

31. Isipokuwa Iblisi; alikataa kuwa pamoja na 
waliotii. 

32. (Mwenyezi Mungu) akasema: “Ewe Iblisi! 
Imckuwaje? Hukuwa pamoja na waliotii?” 

33. Akasema “Siwezi kumtii mtu uliyemuumba 
kwa udongo mkavu unaotoa sauti, unaotokana na 
matope yaliyovunda.” 

34. Akasema (Mungu): “Basi toka humo, na 
hali ya kuwa wewe (sasa) ni mwenye kufukuzwa na 
kubaidishwa na rehema ” 

27. Katika maelezo ya hii Aya waliyoifanya kuwa ni ya 28 wanatia ukaftri wao ule wa kukataa Majini — 
ambao tumeutaja katika marejezo ya Aya ya 1 12 ya Suratul An-am — na wametia ukaftri wao pia ule wa kusema 
kuwa Nabii Adamu siye baba wa wanaadamu wote. Na tumeyarejeza haya katika marejezo ya Aya ya 30 ya 
Suratul Bagarah. 

35. “Na kwa yakini itakuwa juu yako laana 
mpaka siku ya malipo.” 

36. Akasema (Iblisi): “Mola wangu! Basi nipe 
nafasi (nisife) mpaka siku watakayofufuliwa (viumbe 
vyote).” 

37. Akasema (Mungu): “Hakika wewe 

(nimekwisha kufanya) katika wale waliopewa 
nafasi ” 

38. “Mpaka siku ya wakati uliowekwaj (ukifika 
wakati huo utakufa).” 

39. Akasema: “Mola wangu! Kwa sababu 
umenihukumu kupotea, basi nitawapambia (viumbe 
vyako upotofu) (upotevu) katika ardhi na 
nitawapoteza wote.” 

40. “Isipokuwa wale waja wako waliosafika 
kweli kweli.” 

41. (Mwenyezi Mungu) akasema: “Hii njia yao 
ya (kuja) kwangu imenyoka (wanaweza kunijia 
wakati watakao).” 

42. “Hakika waja wangu, wewe hutakuwa na 
mamlaka juu yao; isipokuwa wale wenye kukufuata 
(kwa khiari zao) katika hao wapotofu (wapotevu).” 

43. Na bila shaka Jahanamu ndipo mahali pao 
walipoahidiwa wote 

44. Ina milango saba; na kwa kila mlango iko 
sehemu yao iliyogawanywa (ya kuwa hii ya mlango 
fulani na hii ya mlango fulani). 

45. Na hakika wanaomcha Mwenyezi Mungu 
watakuwa katika Mabustani na chemchemu 
(zinazopita mbele yao huko; waambiwe). 

46. “Yaingieni salama usalimini (kwa salama na 
muwe katika amani).” 

47. Na, tutaondoa mifundo iliyokuwa vifuani 
mwao, na (watakuwa) ndugu (wenye kupendana) 
(waliokaa) juu ya viti vya kifalme, wameelekeana 
(wanazungumza kwa furaha kubwa). 

48. Haitawagusa humo taabu wala pia humo 
hawatatolewa. 

39. Tumeisema kwa urefu — katika Aya ya 125 ya Suratul An-am — habari ya kuongolewa na ya kuachiwa 
kupotea. 

47. Watu wakiwa Peponi hawatakumbuka ugomvi wao wa kila namna waliokuwa nao duniani na mifundo 
yao. Wote wanapendana pasina mfano — Raha mustarehe. 

49. Waambic waja wangu ya kwamba Mimi ni X J?)l f ^ 

Mwingi wa kusamehe (na) Mwingi wa kurehemu " *' > 

50. Na hakika adhabu Yangu ni adhabu 

inayoumiza kweli kweli. v 


51. Na uwaambie khabari za wageni wa (Nabii) 
Ibrahimu. 

52. Walipoingia kwake na wakasema: 
“Salaam” (Salaamun Alaykum. Akawajibu; kisha) 
Akasema (alipoona wamekataa kula chakula 
alichowaekea); “Kwa hakika sisi tunakuogopeni.” 

53. Wakasema: “Usiogope. Sisi tunakupa 

khabari njema ya (kuwa utazaa) mtoto mwenye ilimu 
kubwa.’* 

54. Akasema: “Oh! Mnanipa khabari hii, na 
hali yakuwa uzee umenishika! Basi kwa njia gani 
mnanipa khabari njema hiyo?” 

55. Wakasema: “Tumekupa khabari njema 
iliyo haki; basi usiwe miongoni mwa wanaokata 
tamaa. ,> 

56. Akasema: “Na nani anayekata tamaa ya 
rehema ya Mola wake isipokuwa wale waliopotea?” 

57. Akasema: “(Tena) kusudi lenu (jengine) ni 
nini enyi mliotumwa?” 

58. Wakasema: “Hakika sisi tumetumwa kwa 
wale watu wakosa (tukawaangamize).” (Watu wa 
Nabii Luti.) 

59. “Isipokuwa waliomfuata Luti. Bila shaka 
sisi tutawaokoa wote hao (waliomfuata Luti)” 

60. “Isipokuwa mkewe. Tunapimia yakuwa 
atakuwa miongoni mwa watakaokaa nyuma 
(waangamizwe).” 








50. Mwenyezi Mungu ana yote mawili. Upole kwa wanaostahiki upole, na Ukali kwa wanaostahiki ukali. 
Lakini upole ndio mkubwa kabisa sani sana, kwa hivi anawasamehe wengi hapa duniani na atawasamehe wengi 
kabisa huko Akhera, ila waiiopindiikidTmipaka. 

59. Nabii Ibrahimu na Nabii Luiftwalikuwa Mitume wakati mmoja lakini nchi mbali'mbaii, baii na Nabii 
Ismaili pia mwisho wake, na Nabii Is-haqa. 

Nabii Ibrahimu alikuwa Shamu (Syria) na Nabii Luti Falastini (Israili sasa) na Nabii Ismaili Hijazi, na Nabii Is- 
haqa Shamu kama babw^ike. 

60. Mkewe Nabii Luti — kama mke wa Nabii Nuhu — walikuwa ni makaftri, na waume zao ni Mitume, na 
hali ya kuwa waume jao hawana habari ya haya na haii ya kuwa wanalala nao na kuamka nao kama anavyosema 
Mwenyezi Mungu kauka Aya ya 10 ya Suratut Tahrym. 

Na kuna watu huwadaia vipenzi vyao kuwa wanajua yaliyo ndani ya vifua vya watu wanaokutana nao na watu 
wanaokuja kuwatazama na watu wanaokaa nao! 

Basi ni uwongo kabisa maneno hayo. Ahayejua yaliyofichikana katika vifua vya viumbe ni Mwenyezi Mungu tu 
kama anavyosema Mwenyewe mara kwa mara haya katika Quram kuwa “Yeye (tu) ndiye anayejua yaliyo vifuani 
(mwa viumbe).” 

61. Basi wajumbe walipofika kwa watu wa Luti 
(kwa sura za Kibinadamu) 

62. (Luti) alisema: “Hakika nyinyi ni watu 
msiojulikana (na mimij sikujuini). ,> 

63. Wakasema: “Basi sisi tumekuletea yale 
ambayo walikuwa wanayafanyia shaka, (nayo ni 
maangamizo yao).” 

64. “Na tumefika kwako kwa (hilo jambo la) 
haki (la kuangamizwa), na hakika sisi ni wenye 
kusema kweli. 

65. “Basi ondoka na watu wako katika kipande 

cha usiku (pingapinga la usiku), na wewe ufuate 
nyuma yao; wala yoyote katika nyinyi asigeuke 
nyuma (atakaposika shindo hilo la adhabu 

itakayoteremka, asije akatoka roho kwa kuona 
adhabu hiyo); na mwende (upesi upesi) 

mnakoamrishwa. ,, 

66. Na tukamkatia (Nabii Luti) jambo hili; la 

kwamba mizizi yao itakatwa asubuhi (yaani 

wataangamiziliwa mbali asubuhi). 

67. Na wakaja (kwa Luti) watu wa mji, hali ya 
kuwa wamefurahi (kuona wamekuja wageni 
wanaopendeza ili wawafanye machafu). 

68. Akasema Nabii Luti; “Hakika hawa ni 
wageni wangu, msinifedheheshe ” 

69. “Na muogopeni Mwenyezi Mungu, wala 
msinidhalilishe (mbele yao).” 

70. Wakasema (kumwambia Nabii Luti): “Je! 
Sisi hatukukutaza (kukaribisha) watu (wa nje)?” 

71. Akasema: “Hawa (wanawake wote ni 
kama) binti zangu; ikiwa nyinyi ni wafanyao 
(yaliyoamrishwa basi waoeni, Msiwatake wanaume 
wenzenu).” 

72. Naapa kwa umri wako! Hakika wao 
walikuwa katika ulevi wao (wa maovu); 
wanahangaika ovyo. 









Na alimwambia Mtume wake Nabii Muhammad kuwa hayajui yaliyo katika vifua vya Masahaba zake kuna 
wengine wanafiki, na yeye hawatambui. Alimwambia haya katika Aya ya 10 1 ya Surati Tawba kwa maneno haya: 
“Na katika wenyeji wa Madina pia (kuna wengine wanafiki); wamebobea katika unafiki; wewe huwajui (kuwa 
wanafiki). Sisi tunawajua.” ■ 

Basi luna ruhusa Mwislamu kumpa mtu mwengine sifa hiyo ya Mwenyezi Mungu, si Uislamu kufanya hivyo. 
67. Katika hii Aya waliyoifanya kuwa ni ya 68 wamegeuza, makusudi, muradi wao “Wakifurahi,” kama 
walivyogeuza katika Aya waliyoifanya kuwa ni ya 80 ya Surat Hud, iii kuwapigania Qaumu, Luti. 

73. Mara adhabu ikawakamata lilipotoka jua 
(tu) 

74. Basi tukaifanya (miji ile chini juu) juu yake 
kuwa chini yake: Na tukawamiminia mvua ya mawe 
ya udongo wa motoni. 

75. Hakika katika (masimulizi) haya yamo 
mazingatio (makubwa) kwa watu wenye kupima 
mambo. 

76. Na (miji) hii (tuliyoiangamiza hivi) iko 
katika njia zipitwazo (nao kila wakati; wanaona 
alama hizo). 

77. Bila shaka katika haya yamo mazingatio 
(makubwa) kwa wanaoamini. 


t&u ciis: 




X 




78. Na hakika watu wa Kichakani (pia) 
walikuwa madhalimu; (nao ni watu wa Nabii 
Shuebu) 

79. Kwa hivyo tukawaadhibu; na nchi mbili 
hizi ziko katika njia zilizo dhahiri (wanazipita hao 
Makureshi makafiri katika misafara yao). 

80. Na bila shaka wakazi wa (nchi ya) Hijri 
(pia) waliwakadhibisha Mitume (Mtume wao ni 
Nabii Salehe). 

81. Na tuliwapa maonyo yetu; lakini walikuwa 
wakiyapuza. 

82. Nao walikuwa wakichonga majumba katika 
majabali kwa amani. (Walikuwa wakichonga 
majabali kufanya majumba humo). 

83. Basi ukelele wa adhabu ukawafikia asubuhi 

84. Hayakuwafaa (mali)waliyokuwa wakiyachuma 
(wala mambo waliyokuwa wakiyafanya). 

85. Na hatukuziumba mbingu na ardhi na 
vilivyomo ndani yake (vyote hivi) ila kwa ajili ya 
(kudhihirisha) haki. Na bila shaka Kiama kitafika. 
Basi msamehe msamaha mzuri (kila anayekufanyia 
ubaya; malipo yenu mtayakuta huko Kiama). 



86. Hakika Mola wako ndiye Muumbaji (na 
ndiye) Mjuzi. 

87. Na tumekupa (hizi Aya) saba (tukufu za 
AHatiiha — za Alhamdu) zisomwazo mara kwa mara, 
na (tumekupa) Qurani (yote nzima hii) tukufu. 




78 . Nabii Shuebu alipelekwa kwa watu wa Lubnani (Lebanon) hao Maphonecians tunaowasikia. Na nchi hii 
ni nchi ya miti mingi mpaka leo na nchi ya watu waliokuwa mahodari wa biashara na kwenda nchi za mbali mbali. 
Na mpaka leo sifa hii wanayo. 

88. Usinyoshe (usikodowe) macho yako 
(kutazama) yale tuliyowastareheshea makundi mbali 
mbali ya hao (wabaya); wala usiwahuzunikie (huzuni 
kubwa ya kujiumiza nafsi yako); na inamisha bawa 
iako kwa wanaoamini (uwafunike kama kuku na 
ndege wengine wanavyofunika watoto wao. Yaani 
kuwa na huruma na hawa). 

89. Na sema: “Hakika mimi ni Muonyaji niliye 
dhahiri (sifichi lolote). 

90. Kama tuiivyowateremshia (adhabu wote) 
waliojigawanya makundi (yakashindana katika 
kuupinga Uisiamu) 

91. Ambao wameifanya Qurani kuwa ni 
mkusanyiko wa uwongo (aliokusanya Nabii 
Muhammad akadai kuwa ni maneno ya Mwenyezi 
Mungu). 

92. Basi ndivyo Wallahi tutakavyowauiiza wote 
(hao siku ya Kiama). 

93. Juu ya yale waliyokuwa wakiyatenda. 

94. Basi (wewe) yatangaze uliyoamrishwa (waia 
usijali upinzani wao) na ujitenge mbali na (vitendo 
vya) hao washirikina. 










95. Hakika sisi tunakutosha kukukingia (shari 
ya) wanaofanya dhihaka 

96. Wanaojaalia pamoja na Mwenyezi Mungu, 
waungu wengine. Basi karibuni hivi watajua. 

97. Na kwa yakini Sisi tunajua ya kwamba 
kifua chako kinadhikika kwa yale wasemayo (na 
wafanyayo katika kuipinga dini ya Uislamu). 

98. (Lakini stahmili) umtukuze Mola wako 
pamoja na kumsifu (kwa sifa zake njema), na uwe 
miongoni mwa (hao wanaosifiwa kuwa) 
wanamsujudia (Mwenyezi Mungu). 






88. Mwenyezi Mungu amemsifu Mtume Muhammad katika mwisho wa Suracit Tatvba kwa kuwa Yeye kwa 
uma wake ni kama mzazi rahimu kwa wanawe, anakatika maini akiona wanawe anaowapenda wanaingia mashakani 
au wanajitia mashakani. Kwa hivyo akihuzunika kweli kweli na akiungulika kweli kweli kuona watu hawataki 
kufuata uwongofu, wanapapia upotofu. Huzuni hiyo ilikuwa ikimuumiza moyo wake kweli kweli na ikiathiri siha 
yake hata akikaribia kuatilika. Kwa hivyo Mwenyezi Mungu alimkariria mara kwa rtiara kuwa asifanye huzuni 
hizo, kama vile kumwambia Falaallaka Bakhiun au Falaa Tahzan Alayhim au Falaa Tadhhab na/suka 
Alayhtm Hasaratin. 

97. Hakuna anayetukanwa asione taabu. Lakini aliambiwa astahamili. Na yeye akistahamiii Hajibizani nao. 
Basi nasi tuwe vivi hivi. Tustahamili hata tukiona taabu vipi. Mstahamilivu hula mbivu kama alivyokula Mtume 
Muhammad na wenziwe wenginewe. 

99. Na umuabudu Mola wako mpaka ikufikie 
hiyo yakini. (Nayo ni Mauti). 




99 . Waongo kabisa hao wanaojita mawalii na wakasema wamefikilia daraja kubwa ya kutopasiwa kufanya 
ibada. Mtume mwenyewe hakupewa jambo hilo — lisilokuwa na maana — watapcwa wao. Hao maasi waliobobea 
katika uasi. 

Na kuna wengineo wanaoasi dhahiri shahiri, na watu wao wakasema “Machoni mwetu tu ndio tunaona maasi 
haya, laktni katika hakika yake si maast hayo!” Wanaftki wakubwa hao na wazandiki — wao na hao 
wanaowapigania. 

Ina Aya I2S SURATUN • NAHL lna Makara 16 

(Imeteremka Makka) 


Kwa jina la Mwenyezi Mungu Mwenye 
kuneemesha neema kubwa kubwa na Mwenye 
kuneemesha neema ndogo ndogo. 

1 . Amri ya Mwenyezi Mungu itafika (tu); basi 
msiihimize; (Muitakidi kuwa) Yeye (Mwenyezi 
Mungu) katakasika na kila mapungufu na Katukuka 
na ushirikina wa (hao makafiri). 

2. Huwateremsha Malaika na Wahyi (kuihuisha 
Sharia) kwa amri yake (Mwenyezi Mungu) juu ya 
anaowataka katika waja wake kwamba “Waonyeni 
(viumbe) kuwa hakuna wa kuabudiwa isipokuwa 
Mimi, basi Niogopeni.” 

3. Ameziumba mbingu na ardhi kwa (ajili ya 
kudhihirisha) haki; ametukuka na ushirikina wao 
(hao makafiri). 

4. Amemuumba mwanaadamu kwa tone la 
manii. Tahamaki amekuwa mshindani dhahiri (wa 
kumkataa Mwenyezi Mungu). 

5. Na (pia) amewaumba wanyama. Katika hao 
mnapata (vifaa vitiavyo) joto na manufaa (mengine); 
na wengine mnawala. 

6. Na mnaona raha mnapowarudisha jioni na 
mnapowapeleka malishoni asubuhi. 

7. Na (wanyama hao pia) hubeba mizigo yenu 
kupeleka katika miji msiyoweza kuifika isipokuwa 
kwa mashaka na taabu. Hakika Mola wenu ni Mpole 
sana (na) Mwenye rehema nyingi. 

8. Na (amewaumba) farasi na nyumbu na 

punda ili muwapande na (wawe) mapambo. Na 
ataumba (yipando vyengine) msivyovijua. (Nayo 
ndio haya mamotokari, meli, ma ) 

9. Na ni juu ya Mwenyezi Mungu (kuonyesha) 
njia (iliyo sawa). Na ziko (nyingine zisizo sawa. (Basi 

Mwanzp wa Sura hii wamepachikapachika haia wakasema mwisho wake:- “Ulimwengu wote unategemea 
Wahyi ili uendelee vizuri”. Wamepachika haya ili kumdaia Wahyi Mkadiyani wao. Na ukafiri huu tumeurejeza 
katika marejezo ya Aya ya 7 ya Suratul Faatiha na ya 4 ya Suratul Bayarah na mahala pengi penginepo. 
Wakatia ukafiri huu tena katika Aya yake ya kwanza waliyoifanya kuwa ni ya pili. 

8. Qurani haikuacha kuashiria loloie lile japo kwa ufupi. 

9 Tumekwisha kusema habari hii katika Aya ya 125 ya Suratul An-am. 

nyinyi fuateni hiyo njia ya sawa anayokuonyesheni 
Mwenyezi Mungu). Na kama angalipenda bila shaka 
angalikuongozeni nyinyi nyote (mkitaka msitake. 
Lakini kakupeni huria ya kuchagua mtakalo). 

10. Yeye ndiye anayekuteremshieni maji kutoka 
mawinguni; kwa hayo mnapata kinywaji, na kwa 
hayo (inaota) mimea ambayo humo mnalisha 
(wanyama). 

11. (Na kwa hayo) hukuotesheeni mimea (ya 
kila namna) na mizeituni na mitende na mizabibu na 
kila matunda. Na bila shaka katika hayo imo ishara 
kwa watu wenye kufikiri (kuwa yuko Mwenyezi 
Mungu). 


12. Na amekutiishieni usiku na mchana, na jua 
na mwezi. (Vyote vimeumbwa kwa ajili ya maslaha 
yenu). Na (pia) nyota zimetiishwa kwa amri yake. 
Hakika katika hayo zimo ishara kwa watu wenye 
akili 

13. Na (akakuumbieni) hivi alivyovitawanya 
katika ardhi vya rangi mbali mbali. Hakika katika 
hayo imo Ishara kwa watu wanaosikia mauidha. 

14. Na Yeye ndiye aliyeitiisha bahari ili humo 
mule daima kitoweo kipya (samaki), na mtoe humo 
mapambo mnayoyavaa (ya lulu na marijani na yaliyo 
kama haya). Na utaona marikebu zikipasua humo, 
ili mtafute fadhila zake (kwa kufanya biashara) na ili 
mpate kushukuru. 

15. Na akaweka katika ardhi milima ili (ardhi) 
isiyumbeyumbe nanyi. Na (akaweka) mito na 
mabarabara ili mpate kuongoza (njia mnazozitaka) 

16. Na (ameziweka) alama nyingine. Na kwa 
nyota (pia) wao wanafuata njia. 

17. Ati, yule anayeumba (Naye ni Mwenyezi 
Mungu) atakuwa sawa na wale wasiyoumba? Je! 
Hamkumbuki? 

18. Na mkihisabu neema za Mwenyezi Mungu 
hamtaweza kuzihisabu. Hakika Mwenyezi Mungu ni 
Mwingi wa kusamehe (na) Mwingi wa kurehemu, 

19. Na Mwenyezi Mungu anayajua mnayoyaficha 
na mnayoyadhihirisha. 

20. Na wale ambao wanawaabudu wasiokuwa 
Mungu hawaumbi chochote (hao wala hawakupata 
kuumba) bali wao wameumbwa. 

21. Ni wafu, hawahai (si wazima), na hawajui 
watafufuliwa lini (Basi vipi wanaabudiwa). 

22. Mungn wenu ni Mungu mmoja. Lakini 
wale wasioiamini Akhera nyoyo zao zinakataa; nao 
wanatakabari. 

23. Bila shaka Mwenyezi Mungu anajua 
wanayoyaficha na wanayoyadhihirisha. Kwa hakika 
Yeye hawapendi wanaotakabari. 

24. Na wanapoambiwa (makafiri): “Mola wenu 

ameteremsha nini (kwa Nabii Muhammad)?” 
Wanasema: “(Hakuteremshiwa chochote. Ni) 

hadithi za uwongo tu za (watu) wa zamani 
(anazosimulia) ” 

25. (Wanapoteza watu hivi) ili wabebe mizigo 
(ya madhambi) yao kamili siku ya Kiama, na (pia) 
sehemu ya mizigo ya wale wanaowapoteza bila ya 
kuwa na ilimu (hao wanaowapoteza). Sikilizeni! Ni 
mibaya mno hiyo (mizigo) wanayoibeba. 

26. Walifanya hila wale waliokuwa kabla yao. 
Basi Mwenyezi Mungu akazisukua nyumba zao 
katika misingi, dari zikawaangukia juu yao; na 
ikawajia adhabu kutoka wasikokujua (yaani makafiri 
waliokuwa kabla yao, Mwenyezi Mungu 
alivibadilisha vitimbi vyao na akawaangamiza). 

27. Kisha siku ya Kiama atawafedhehesha na 

atasema: “Wako wapi wale mliokuwa 

mkiwashirikisha na mimi ambao Tcwa ajili yao 
mlikuwa mkigombana (na Manabii)?” Watasema 
wale waliopewa ilimu: “Hakika fedheha na msiba 
leo utawafika makafiri ” 

28. Ambao Malaika waliwafisha hali 
wamejidhulumu nafsi zao (kwa maasi yao). Basi 
watasalimu amri (kwa Mwenyezi Mungu waseme): 
“Hatukuwa tukifanya uovu wowote.” (Ati 
wanamdanganya Mwenyezi Mungu. Malaika 
watawaambia); — “Ndiyo, hapana shaka Mwenyezi 
Mungu anajua sana mliyokuwa mkitenda.” 

21. Katika hii Aya waliyoifanya kuwa ya 22 wametia upinzani wao wa kufa Nabii Isa. Na haya tumeyajibu 
katika majibisho ya Aya ya 55 ya Surat Aalt Imran na Aya ya 159 ya Suraiun Nisaa na mahala pengine. 

24. Tazama wafujaji wanavyofuja, na hali ya kuwa wanajua kuwa ni maneno ya Mungu ya haki. 

23. Wanaowapoteza watu wanachukua dhambi za maasi yao wanayoyafanya, na sehemu ya dhambi ya maasi 
yanayofanywa na wale waliowapoteza na waliowashajiisha katika mabaya. Katika kila maasi haya watapewa kiasi 
(per cent) chao makhsusi. Vikusanyike viparccnt hivyo viwe zigo la kweli kweli liwaangamize. Haba na haba 
huiaza kibaba 

26-27. Si lazima vitimbi vya wenye kufanya vitimbi vifuzu. Mara nyingi haviwi au hugeuka vikawadhuru 
wenyewe; ikawa "Mchimba kisima huingia mwenyewe” na “Mla cha mwenztwe na chake huliwa.” Na wakapata 
hizaya ya Akhera. 

29. “Kwa hivyo ingieni milango ya Jahanamu 
kwa kukaa humo milele. Basi ni mabaya kabisa 
makazi ya wafanyao kiburi.” 

30. Na wanapoambiwa wale wenye kumcha 
Mungu: “Ni nini aliyoteremsha Mola wenu?” 
Husema:- “(ametuteremshia) kheri (na kutwambia 
kuwa:- ) wale waliofanya wema katika dunia hii 
watapata wema, na hakika nyumba ya akhera ni 
nzuri kabisaj na ni bora kabisa nyumba (hiyo) ya 
wacha Mungu ” 

31. Mabustani ya milele watayaingia; iwe 
inapita mbele yao mito; humo watapata watakacho. 
Hivi ndivyo Mwenyezi Mungu awalipavyo wenye 
kumcha 

32. Wale ambao Malaika huwaftsha katika hali 
njema, wakasema: “Amani itakuwa juu yenu; 
ingieni Peponi kwa sababu ya yale (mema) 
mliyokuwa mkiyatenda. ,} 

33. Wanangoja jengine hawa (makafiri) ila 
Malaika wawafikie (kuwaangamiza) au iwaftke amri* 
ya Mola wako (ya kuwaadhibu)? Kama hivyo 
walifanya wale waliokuwa kabla yao. Na Mwenyezi 
Mungu hakuwadhulumu; lakini walijidhulumu 
wenyewe. 

34. Basi ukawafikia uovu wa yale waliyoyafanya 
na ikawazunguka (adhabu) waliyokuwa wakiifanyia 
mzaha. 

35. Na wale washirikina wanasema: “Kama 
angalipenda Mwenyezi Mungu tusingaliabudu 
chochote badala yake, sisi (tusingefanya hivyo) wala 
baba zetu, wala tusingaliharimisha chochote bila 
Yeye (kututakia haya).’* Basi kama hivi walifanya 
wale waliokuwa kabla yao. Basi kuna juu ya Mitume 
isipokuwa kuftkisha (ujumbe) wazi wazi (tu basi)? 

35. Hivi ndivyo makaftri wanavyojitoa kimasomaso wanapofanya mabaya yao, hudai kuwa wameandikiwa, 
kwa hivyo hawana lawama. Na ndivyo baadhi ya Waislamu wengine wanavyojidai. Na hali ya kuwa sivyo hivyo. 
Mwenyezi Mungu amempa mtu akili ya kutambua jema na baya na kufanya aiitakalo au kutolifanya. Qurani yote 
imejaa maneno namna haya:- 

Kwa hakika tumemuumba mtu kutokana na mbegu ya uhai iliyochanganyika: Ya mwanamume na mwanamke, 
ili tufanyie mtihani (kwa amri zetu na makatazo yetu) kwa hivyo tukamfanya ni Mwenye kusikia (na) Mwenye 
kuona.” Hakika sisi tumemuongoa, (tumembainishia) njia (zote mbili hizi; kuwa hii ndiyo ya kheri na hii ndiyo 
ya shari). Basi (mwenyewe tena) atakuwa mwenye shukrani au awe mwenye kukufuru, (kukanusha); Kama ilivyo 
katika Aya ya pili na ya tatu za Suratud Dahar ; “Na tukambainishia zote njia mbili — (iliyo njema na iliyo 
mbaya?”), kama ilivyo katika Aya ya kumi ya Suratul Balad; Na Thamudi tuliwaongoza lakini wakpenda upofu 
kuliko kuongoka. Basi uliwatoa roho moto wa adhabu ifedheheshayo, kwa sababu ya yale waliyokuwa 
wakiyachuma,” kama ilivyo katika Aya ya 17 ya Haa Mym Sajda ; Na “Ameifahamisha (Mwenyezi Mungu kila 
nafsi) uovu wake na kucha Mungu kwake. Rasi Atafuzu kila mwenye kuitakasa nafsi yake hiyo; na ataharibikwa 
mwcnye kuiviza” kama ilivyo katika Aya ya nane na tisa za Surat Ash shams Basi wasijidai watu kuwa ‘Ah. 
Tumeandikiwa haya! Tufanyeje? Hatuna hila ila tufanye.’ Basi ni kisingizio cha uwongo tu hicho. 

36. Na biJa shaka tulimpeleka Mtume katika 
kila uma ya kwamba “Muabuduni Mwenyezi 
Mungu na mwepukeni (Iblisi) muovu.” Basi wako 
miongoni mwao ambao Mwenyezi Mungu 
amewaongoaj na wako miongoni mwao ambao 
upotofu (upotevu) umethubutu juu yao. Basi 
tembeeni katika ardhi na mwangalie uiikuwaje 
mwisho wa wale waliokadhibisha. 

37. Ukiwa na hima kubwa ya kutaka 
kuwaongoza, lakini Mwenyezi Mungu hamuongozi 
yule anayepoteza (wengine). Wala hawatawapata wa 
kuwanusuru. 

38. Nao (wakaapa) kwa jina la Mwenyezi 
Mungu kwa kiapo chao cha nguvu (kwamba) 
Mwenyezi Mungu hatawafufua wafao. Kwa nini 
(asiwafufue)? Ni ahadi iliyolazimika kwake 
(kuwafufua na kuwalipa), lakini watu wengi hawajui. 

39. (Atawafufua) ili kuwabainishia yale 
waliyokhitilafiana, na ili wajue waliokufuru ya 
kwamba wao walikuwa ni waongo. 

40. Kauli yetu kwa kitu tunachokitaka (kiwe), 
ni kukiambia: “Kuwa;” basi kinakuwa tu. 

41. Na wale waliohama (makwao) kwa ajili ya 
Mwenyezi Mungu baada ya kudhulumiwa huko, bila 
shaka tutawakalisha katika dunia kwa wemaj na ujira 
wa akhera (unaowangojea) ni mkubwa zaidij laiti 
kuwa (hawa wabaya) wanajua! 

42. (Hao watakaopata hayo ni) waie 
wanaosubiri na wakamtegemea Mola wao. 

43. Nasi hatukuwapeleka (kuwa Mitume) kabla 
yako isipokuwa wanaume ambao tuiiwafunulia 
Wahyi. Basi wauiizeni wenye kumbukumbu (za 
vitabu vya Mwenyezi Mungu vya kale) ikiwa nyinyi 
hamjui. 

44. (Tuliwaleta) kwa ishara zilizo wazi na kwa 
vitabu. Na tumekuteremshia mauidha ili 
uwabainishic watu yaliyoteremshwa kwao, na tii 
wapate kufikiri. 






45. Je! Wameaminisha wale wanaofanya hila 
mbaya kwamba Mwenyezi Mungu hatawadidimiza 
katika ardhi au haitawafika adhabu kutoka 
wasikokujua? 







37 . Tumekwishabainisha katika Aya ya 125 ya Suraiul An-am na katika Aya ya 35 ya Sura hii. 
45*57- Tumetaja katika Aya ya 26 ya Sura hii yanayowaflka watu hawa. 

46. Au hatawakamata (Mungu) katika kwenda 
kwao huko na huko, kisha hawataweza kuponyoka? 




47. Au hatawatesa kwa kuwapunguza kidogo 
kidogo? Hakika Mola wenu ni Mpole (na) Mwenye ^ 
rehema. 


48. Je! Hawavioni kila vitu alivyoumba 

Mwenyezi Mungu — ambavyo vivuli vyake 
vinazunguka kutoka kulia na kushoto — 

vinavyomsujudia Mwenyezi Mungu, hali ni vyenye 
kumnyenyekea? 

49. Na vinamsujudia Mwenyezi Mungu vyote 
vinavyokwenda mbinguni na katika ardhi; katika 
wanyama na Malaika pia, nao hawatakabari. 

50. Wanamuogopa Mola wao aliye juu yao, na 
wanatenda wanayoamrishwa. 

51. Na Mwenyezi Mungu amesema: “Msifanye 
waungu wawili; hakika Yeye ni Mola Mmoja tu: basi 
Niogopeni Mimi tu.” 

52. Na ni vyake (peke yake vyote) vilivyomo 
katika mbingu na katika ardhi. Na ibada anastahiki 
yeye tu daima. Je! Mtamuogopa (mwingine) 
asiyekuwa Mwenyezi Mungu? 

53. Na neema yoyote mliyonayo, basi imetoka 
kwa Mwenyezi Mungu. (Na nyinyi hamumshukuru). 
Kisha inapokuguseni dhara, mara yeye mnamlilia 
(mnamlalamikia). 

54. Kisha anapokuondoleeni hiyo dhara, mara 
kundi moja miongoni mwenu linamshirikisha (tena) 
Moia wao. 

55. Wanazikataa zile neema tulizowapa. Basi 
stareheni kidogo. Karibuni hivi mtajua (ubaya 
wenu). 

56. Na sehemu ya vile tulivyowaruzuku 
wanawawekea (waungu wao) wasiofahamu 
(wanayofanyiwa). Wallahi! (Kwa haki ya Mwenyezi 
Mungu) bila shaka nyinyi mtaulizwa juu ya yale 
mliyokuwa mkiyazua. 

53. Kila neema mayomfika kila kiumbe kaiumba Mungu, ima Mwenyewe au kwa wasita wa aliowaumba 

56 Makafiri wakiwa na konde zao au wanyama wao basi walikuwa wakikata sehemu makhsusi wakisema 

“Hii itakuwa sehemu ya Mungu” (yaani itumike kusaidiwa mastkini); na Hii itakuwa sehemu ya Masanamu 
tunayoyaabudu” (yaant wapelekewe wale wakubwa wa kutazama hayo masanamu) Basi ikitokea kuhanbika ile 
sehemu ya masanamu huchukua ile sehemu ya Mungu wakaifanya ndiyo sehemu ya masanamu, na tle ya 
Mwenyezi Mungu wakaipuzilia mbali. Na ikitokea kuharibika ile ya Mwcnyezi Mungu pia huipuziiia mbali 
(wakaumia masikini), hawaibadilishi kwa ile sehemu ya masanamu. Wakifanya hivi kama alivyosema haya 
Mwenyezi Mungu katika Aya ya 136 ya Suratil An-am. 

57 . Na wanamuwckea Mwenyezi Mungu 
mabinti-, (kuwa kazaa watoto wanawake). Subhana! 
(Ametakasika Mwenyezi Mungu na hayo)-, hali wao 
wanajitakia wanaowapenda. (Nao ni watoto 
wanaume). 

58. Na mmoja katika wao anapopewa khabari 
ya (kuzaliwa kwake; mtoto wa kike, husawijika 
(husawidika) uso wake i,huwa mweusi) akajaa 
sikitiko. 

59. (Akawai anajificha na watu kwa sababu ya 
khabari mbaya ile aliyoambiwa! (Anafanya shauri!) 
Je, akae naye juu ya fedheha hiyo au amfukie 
udongoni (kaburini, na hali ya kuwa mzima ili afe)? 
Sikilizent! Ni mbaya mno hukumu yao hiyo. 

60. (Waungu) wa wale wasioamini Akhera 
wana mifano mibaya (ya kupigiwa). Na Mwenyezi 
Mungu ndiye Mwenye sifa tukufu; naye ni Mwenye 
nguvu (na) Mwenye hikima. 

61. Na lau Mwenyezi Mungu anawatesa (upesi) 
watu kwa sababu ya maasi yao; asingalimwacha hata 
mnyama mmoja juu ya ardhi; lakini anawaakhirisha 
mpaka muda uliowekwa. Na unapofika muda wao 
hawawczi kukawilia saa moja wala hawawezi 
kuutangulia. 

Bali hawa wa sasa nao wanaojiiia Waislamu wanafanya kama haya. Waiayashughulikia yasiyokuwa kiiu — kama 
mambo ya matanga — wakaacha yaliyokuwa kitu; au watayafanya yasiyokuwa bora zaidi — kama gharama za 
mahafali ya Maulidi — kubko yaliyo bora zaidi, kama misikiti na vvuo. Na hata wakiambiwaje hawasikii. Wanasikia 
hayo wanayodanganyiwa, wakaacha ya Mwenyezi Mungu na Mtu.ne, wanayoambiwa. 

$9. Walikuwa Waarabu wengine kabla ya Uislamu, akizaa mkewe mtoto mwanamke humuulia mbali 
Akishakushikwa na uchungu huyo mwanamke huchimbwa shimo tayari chini ya mtguu ya kitanda cha kuzalia au 
godoro au mkeka au . . . Akizaa mtoto mwanamume hupokewa kwa koft na hoe hoe; lakini akizaa mwanamke 
huambiwa, ‘Mptge teke mwenyewe humo shtmont.’ Bast huwa hana la kufanva ila kumpiga tcke humo; na hapo 
hapo hufukiwa na udhta ukajishia 

Ndiyo Mwcnyezi Mungu anaitukana hukumu yao mbovu kabisa hii. Mtoto ni mtoto tu 
Ukilea mwana mwcma Na mwana mui mlele 

Mwcma ukimpa chenga Namui mpe chclele 

Hujui mja kufaa Mja kupa maji mbele 

Mui — Mbaya ,kwa lugha ya watu wa zamani. 1 

Mlele — Mlee Kwa lugha ya watu wa zamani/ 

Chelele — Chenga ndogo ndogo 

Na mpaka leo hn kuna watu wanaojuta VCaislamu, na iuu ya hivi wakuaa wake /ao watoto wanawake, basi si 
kivumbi na kishindo na ugomu na miachano inayotokca katika nyumba hizo' Uislamu gam huo! Wana makosa 
gani hao wanawake? Wao na hao waume /.ao sawa -.awa - 

Mambo yote ni ya Mungu Atakalo ndtlo huwa 

Ndiye Pweke Mwenye Quwa Mwenye amri amri na Shani 

Quwa — Nguvu 

60 Kama vile kusema. “Wao m madude tu hayaom, hayasikti, hayasemi, hayatambui, hawana hata uhai.” 

61. Kuonyesha rehema ya Mwcnyezi Mungu; hatesi upcsi. Anawapa maasi muda mkubwa wa kuweza 
kurejea; yakiwafika haada ya hapo hawaambiwi pole 

62. Na wanampa Mwenyezi Mungu 
wanavyovichukia. (Nao ni watoto wanawake. 
Kumnasibishia kuwa amezaa watoto wanawake). Na 
ndimi zao zinasema uwongo kwamba wao (hao 
washirikina) watapata mema, (kwa Mwenyezi 
Mungu juu ya maneno yao hayo). Bila shaka 
wamewekewa Molo, nao wataachwa (humo). 

63 . Wallahi! Sisi tulituma (Mitume) kwa uma 
zilizokuwa kabla yako; lakini shetani aliwapambia 
vitendo vyao (vile vibaya wakaviona vizuri 
wakaendelea navyo). Kwa hivyo leo yeye (shetani) 
ni rafiki yao: (Lakini watachukiana nave kweli kweli 
Akhera), nao watapata adhabu iumizayo. 

64. Na hatukukuteremshia Kitabu (hiki) 
isipokuwa uwabainishie yale ambayo 
wanakhitalifiana, na (pia kiwe) uwongozi na rehema 
kwa watu wanaoamini. 


;&jr sss& 


<i>-? r$"*) JlaJ rtiiE. 

© iiSi ’(ifSJZd\ 
^ £5^,44^%^! £t^pt 3 >! t 3 j 


65. Na Mwenyezi Mungu ameteremsha maji 
kutoka mbinguni na kwa hayo akaihuisha ardhi 
baada ya kufa kwake. Kwa hakika katika hayo imo 
ishara (ya kuonyesha kuweza kufufuliwa waliokufa. 
Ni ishara) kwa watu wasikiao. 

66. Na bila shaka katika wanyama muna 
mazingatio makubwa kwa ajili yenu. 
Tunakunywisheni katika vile vilivyomo matumboni 
mwao (vikitoka) baina ya choo na damu, (nayo ni 
maziwa; tukakunywisheni) maziwa saft mazuri kwa 
wanywao. 

67. Na katika matunda ya mitende na mizabibu 
mnatengeneza vinywewe vya ulevi (vinavyokatazwa) 
na mnapata riziki nzuri. Hakika katika hayo muna 
mazingatio kwa watu watumiao akili zao. 

68. Na Mola wako akamfahamisha nyuki ya 
kwamba “Jitengenezee majumba (yako) katika 
milima na katika miti na katika yale (majumba) 
wanayojenga (watu).” 

69. Kisha “Kula katika kila matunda, na upite 
katika njia za Mola wako zilizofanywa nyepesi 

64. Tazama baadhi ya faida za kuteremshwa Qurani. 

67. Sakarah hapa ni vinywewe vizuri kabla ya kufanyika ulevi au ulevi khasa. Na tamko hili halitokani na 
sukkar (sukari). 

Katika mwaka 300 B.C. (kabla ya kuzaliwa Nabit Isa) ndipo kulipovumbuliwa Bara Hindi kufanya sukari 
katika miwa wakaita SAKKAR. 

Kisha ujuzi wake ukatwawa na Maajami (Persiansj, tena Waarabu na wakaiita Sukkar. Mwisho ukenda kwa 
Wazungu, wakaiita Sugar. 

Ama hii sukari miwa ya sasa imcvumbuliwa mwaka 1811 (Beset-root Sugar). 

68. Tunatajiwa neema ya kuumbiwa nyuki. 

Wamepinduapindua katika aya hii waliyoifanya ya 69 ili wamdaie Utume mtu wao, na hali ya kuwa wanajua 

(kuzipita).” Kinatoka katika matumbo yao kinywaji 

(asali) chenye rangi mbali mbali; ndani yake kina 
ponyo (poza) kwa wanaadamu. Hakika katika hayo 
muna mazingatio kwa watu wenye fikra. 

70. Na Mwenyezi Mungu amekuumbeni kisha 
anakufisheni; na miongoni mwenu wako 
wanaorudishtva katika umri mbaya (wa uzee kabisa). 
Akawa hajui chochote (tena) baada ya (ule) ujuzi 
(aliokuwa nao). Kwa hakika Mwenyezi Mungu ni 
Mjuzi na Muweza. 

71. Na Mwenyezi Mungu amewafadhilisha 
baadhi yenu kuliko wengine katika riziki. Na wale 
waliofadhilishwa hawarudishi (hawawagawii) riziki 
zao kwa wale iliowatamalaki mikono yao ya kulia 
(watumwa wao); ili wawe sawa katika riziki hii. (Basi 
vipi nyinyi mnamfanya Mwenyezi Mungu sawa na 
waja wake, na nyinyi hamkubali kuwa sawa na 
watumwa wenu)? Basi je, wanazikataa neema za 
Mwenyezi Mungu? 

72. Na Mwenyezi Mungu amekuumbieni wake 
katika jinsi yenu, na akakujaaiieni kutoka kwa wake 
zenu watoto na wajukuu, na akakuruzukuni vitu 
vizuri vizuri. Basi je, wanaamini yasiyokuwa ya haki 
na kuzikataa neema za Mwenyezi Mungu? 

73. Na wanamwacha Mwenyezi Mungu 
wakawaabudu wasiowaniilikia riziki haia kidogo si 
kutoka mbinguni wala katika ardhi, wala hawana 
uweza wa lolote. 

.74. Basi msimpigie Mwenyezi Mungu mifano. 
Hakika Mwenyezi Mungu anajua, na nyinyi hamjui 
(lolote). 

75. Mwenyezi Mungu anapiga mfano wa 
mtumwa anayemilikiwa, asieweza chochote, na 
(mwingine) tuliyemruzuku riziki njema inayotoka 
kwetu, naye akawa anatoa katika riziki hiyo kwa siri 
na dhahiri. Je, watakuwa sawa? (Basi vipi 
mnamfanya Mwenyezi Mungu sawa na masanamu?; 
Shukrani zote ni za Mwenyezi Mungu. Lakini wengi 
katika wao hawajui. 

76. Na Mwenyezi Mungu anapiga mfano wa 

kuwa Wahyi huu uiiotajiwa nyuki ni Ilhamu tu, sio Wahyi wa kujiwa na Malaika wala kusemczwa na Mwcnyezi 
Mungu. 

71^ Wao hawawakubali watumwa wao kuwa washirika wao, na wao wanamthubutishia Mwenyezi Mungu 
washirika katika waja wake. 

72 . Katika neema kubwa kabisa ni kuzaa ukabarikiwa. Basi shukuru sana sana. 

73- Wazimu wao wa kuwaomba wasiokuwa Mwenyezi Mungu. 

watu wawili (wengine). Mmoja wao ni bubu , 
hawezi chochote, naye ni mzigo juu ya bwana wake, 
popote amwelekezapo haleti kheri. Je! Huyu 
anaweza kuwa sawa na yule anayeamrisha uadilifu, 
naye yuko juu ya njia iliyonyoka? 

77. Na iko kwa Mwenyezi Mungu tu siri ya 
mbinguni na vilivyo katika ardhij wala halikuwa hllo 
jambo la (kufika) saa (ile ya Kiyama) ila ni kama 
kupepesa jicho au ni karibu zaidi. Hakika Mwenyezi 
Mungu ni Muweza wa kila kitu. 

78. Na Mwenyezi Mungu amekutoeni 
matumboni mwa mama zenu, hali ya kuwa hamjui 
chochote, na amekujaalieni masikio na macho na 
nyoyo ili mupate kushukuru. 

79. Je! Hawawaoni ndege wanavyotumishwa 
(utumwa wa Mwenyezi Mungu) katika anga la 
mbingu? Hakuna awazuiaye (angani wasianguke) 
isipokuwa (Mwenyewe) Mwenyezi Mungu. Bila 
shaka katika hayo yamo mazingatio kwa watu 
wanaoamini. 

80. Na Mwenyezi Mungu amekujaalieni 

majumba yenu yawe makazi (yenu). Na (pia) 
amekujaalieni (kuweza kufanya) nyumba kwa ngozi 
za wanyama (Nazo ni mahema) mnayoyaona mepesi 
(kuyachukua) wakati wa safari zenu na wakati wa 
kutua kwenu. Na kwa sufu zao (wanyama), na 
manyoya yao, na nywele zao, (mnatengeneza) 
vyombo na vifaa vya kutumia kwa muda mrefu. 

81. Na Mwenyezi Mungu katika vitu 

alivyoviumba amekufanyieni vttu viletavyo kivuli; na 
amekufanyieni maskani katika milima, na 

amekufanyieni kanzu zinazokukingeni na joto (na 
baridi, na amekufanyieni) nguo za chuma 
zinazokukingeni katika vita vyenu. Namna hivi 
anakutimizieni neema zake ili mupate kutii. 

82. Wakikengeuka, basi; si juu yako wewe ila 
kufikisha (ujumbe) wazi wazi (bila ya kuficha. 
Nawe umefikisha; basi hapana lawama juu yako). 

83. Wanazijua neema za Mwenyezi Mungu, 
kisha wanazikanusha; na wengi katika wao ni 
makafiri. 

84. Na (wakumbushe) siku tutakapowainua 
mashahidi (wa kushuhudia) katika kila uma; kisha 
haitaruhusiwa kwa waliokufuru (kutoa udhuru) wala 

78-81. Inatajwa Qudra ya Mwenyezi Mungu na uweza wake na neema zake, zizingatiwe zishukuriwe. 

82. Imebainishwa mara nyingi kuwa kazi za Mitume na Waongozi ni kuflkisha kuliko dhahiri, wakifuatwa, 
wasifuatwe. 

hawataambiwa watake radhi (bali wataadhibiwa tu). 

85. Na wale waliodhulumu watakapoiona 
adhcbu, (wakalia wakisikitika) hawatapunguziwa 
hiyo adhabu wala hawatapewa muda mwengine (wa 
kuja ulimwenguni kufanya mema badala ya yale 
mabaya). 

86. Na waliomshirikisha Mungu watakapowaona 
hao waliowashirikisha na Mungu, watasema: “Mola 
wetu! Hawa ndio washirikishwa wetu ambao 
tulikuwa tukiwaabudu badala yako.” Ndipo (wale 
walioshirikishwa) watakapowatupia neno hiJi hao 
(washirikina) kuwa: “Hakika nyinyi ni waongo!” 

87. Na siku hiyo watasalimu amri mbele ya 
Mwenyezi Mungu, na yatawapotea waliyokuwa 
wakiyazua. 

88. (Ama wale waliokufuru na kuwazuilia 
(watu) njia ya Mwenyezi Mungu tutawazidishia 
adhabu juu ya adhabu, kwa kufisidi kwao. 


89. Na (wakumbushe) siku tutakapowainua 
mashahidi katika kila uma wanaowashuhudia kv/a 
yanayotokana na wao (wawashuhudilie amali zao); 
na tukulete na wewe uwe shahidi juu ya hawa (uma 
wako). Na tumekuteremshia Kitabu hiki kielezacho 
kila kitu, na ambacho ni uwongofu na rehema, na 
khabari za furaha kwa wanaojisalimisha (kwa 
Mwenyezi Mungu) Waislamu. 

90. Kwa hakika Mwenyezi Mungu anaamrisha 
uadilifu, na kufanya hisani, na kuwapa jamaa (na 
wengineo)j na anakataza uchafu na uovu, na 
dhulma. Anakunasihini ili mupatc kufahamu 
(mfuate). 

91. Na timizeni ahadi mnazozitoa kwa jina la 
Mwenyezi Mungu mnapoahidi; wala msivunje hizo 
ahadi baada ya kuzithubutisha, hali mumekwisha 
mfanya Mwenyezi Mungu kuwa shahidi wenu. 
Hakika Mwenyezi Mungu anayajua (yote) 
mnayoyafanya. 

92. Wala msiwe kama yuie mwanamke 

86. Watakavyobamandukana, wafuatwa na wafuasi; kiJa mmoja anajipigania mwenyewc na kumdidimiza 
mwenziwe. 

89. Zinabainishwa tena baadhi ya nafuu zilizopatikana kwa kuteremshwa Quram. 

90. Hii aya waliyoifanya ya 91, maelezo yake ya matamko matatu ya mema, mazuri. Ama katika kufasiri 
mabaya hawakusibu. 

90-91. Baadhi ya maamrisho mazuri sana ya Qurani. 

92. Huu ni mfano tu anaopigiwa anayevunja ahadi yake. Mfano wake kama mtu abyepoteza nguvu zake 
barabara katika kusokota uzi au kamba; kisha akainyambulia mbali! 

aliyeukata uzi wakc vipande vipande baada ya 
(kuusokota) kuwa mgumu. Mnavifanya viapo vyenu 
njia ya kudanganyana baina yenu. Kwa ajili kundi 
moja la watu kuwa na nguvu zaidi kuliko kundi la 
watu wengine (ndio mnawaacha hao wasio na nguvu 
mliopeana ahadi nao! Msifanye hivyo). Hakika 
Mwenyezi Mungu anakujaribuni kwa njia hiyo. Na 
bila shaka atakubainishieni siku ya Kiyama 
mliyokuwa mkihitalifiana. 

93. Na Mwenyezi Mungu angalitaka, kwa 
yakini angalikufanyeni kundi moja tu (mnamtii nyote 
kama alivyowafanya Malaika. Lakini kakuacheni 
mfanye mtakavyo). Lakini anamuachia kupotea 
anayemtaka. Na anamwongoa anayemtaka. Na 
hakika mtaulizwa kwa yale mliyokuwa mkiyafanya 
(kwani mumepewa ujuzi wa kujua jema na baya na 
mkapewa nguvu ya kuweza kufanya mema mkaacha 
mabaya). 

94. Wala msifanye viapo vyenu ni njia ya 
kudanganyana baina yenu. Usije mguu ukateleza 
(ukaingia Motoni) baada ya kuthubutu, na mkaonja 
(jaza ya) maovu yenu kwa sababu ya kule kuwazuilia 
(watu) njia ya Mwenyezi Mungu, na mkapata 
adhabu kubwa. 

95. Wala msiuze ahadi ya Mwenyezi Mungu 
kwa thamani chache (mnayopata hapa ulimwenguni). 
Kilicho kwa Mwenyezi Mungu ndicho bora kwenu, 
ikiwa mnajua (jambo basi jueni na hili). 

96. Mlivyo navyo vitakwisha na vilivyoko kwa 
Mwenyezi Mungu (vya jaza yenu) ndivyo 
vitakavyobakia. Na kwa yakini sisi tutawapa 
waliosubiri ujira wao (mkubwa kabisa) kwa yale 
mazuri waliyokuwa wakiyatenda. 

97. Wafanyaji mema, wanaume au wanawake, 
hali yakuwa ni Waislamu, tutawahuisha maisha 
mema, na tutawapa ujira wao (Akhera) mkubwa 
kabisa kwa sababu ya yale mema waliyokuwa 
wakiyatenda. 

98. Na ukitaka kusoma Qurani piga Audhu 
(kwanza, jikinge) kwa Mwenyezi Mungu (akulinde) 
na Shetani aliyefukuzwa (katika rehema yake 
Mwenyezi Mungu Anza kwa kusoma Audhu). 

99. Hakika yeye (Shetani) hana nguvu juu ya 
wale wahoamini na wanaomtegemea Mola wao. 

93. Tumebainisha. haya katika Aya ya 125 ya Suraiul An am Juzuu ya nane na Aya ya 35 ya Sura hii hii. 
100. Unaona hapa Mwenyezi Mungu anavyodhihirisha wazi kabisa kuwa Shetani hana uweza wa kumtia mtu 
katika ma-astya akitaka asitake. Tukimtii Shetant tunamtii kwa kutaka kwetu sio ametuzidi nguvu, ametutia pingu. 

100. Nguvu zake ni juu ya wale wanaomfanya 
rafiki (wakamfuata), na juu ya wale wanaomshirikisha 
(Mwenyezi Mungu) naye. 

10 1. Na tunapoibadili Aya kwa Aya (nyingine), 
na hali ya kuwa Mwenyezi Mungu anajua 
anayoyateremsha, wanasema: “Wewe ni mzushi tu! 
Bali wengi katika wao hawajui (lolote; wanajisemea 
wanayoyasikia kwa wakubwa wao tu). 

102. Sema: ct Roho takatifu (yaani Jibrili) 

ameiteremsha kutoka kwa Mola wako kwa haki, ili 
kuwathubutisha wale walioamini, na kuwa uwongofu 
na khabari njema kwa waliosilimu. 

103. Na bila shaka tunajua kwamba wanasema: 
“Yuko mtu anayemfundisha.” (Lakini) lugha ya yule 
wanayemwelekezea (kuwa anamfundisha Mtume) ni 
ya kigeni, na hii (Iugha inayotumika katika Qurani) 
ni lugha ya Kiarabu bulbul. 

104. Hakika wale wasioziamini Aya za 
Mwenyezi Mungu, Mwenyezi Mungu hawaongozi 
(njia ya kheri kwani wenyewe hawataki). Basi 
watapata adhabu iumizayo. 

101. Wameyabadilisha makusudi, makusudio ya hii Aya waliyoifanya m 102 kama walivyobadili makusudio 
ya Aya 106 ya Suratul Baqarah ili wakanushe habari ya Naskh. Na sisi tumewajibu katika Aya hiyo. Tazama 
uwongo wao. 

Kila jambo bkitaka kuletwa huletwa kidogo kidogo. Ndivyo kiakiii. Sivyo kulivurumiza mara moja; itakuwa 
taabu kutiika au itakuwa muhali khasa. 

Kama ulevi ulivyoanza kukatazwa katika Uislamu kwanza ibshuka aya ya 219 ya Suratul Baqarah ibyosema 
kuwa ulevi una madhara makubwa kwa hao walewao kuliko faida wanayoipata hao wauzao. Lakini haikuambiwa 
msilcwe. 

Kisha ikashuka Aya ya 43 ya Suratin Nisaa Uiyokataza mtu kusaU na haU ya kuwa ana taathira bado ya ulevi 
kichwani; Ikawa takriba mchana kutwa mtu hawezi kulewa. Kwani akilewa baada ya Sala ya Adhuhuri, wakati 
utakapofika wa Laasiri utakuwa ulevi bado haujamtoka na lazima asali Laasiri. Basi kwa hivyo hathubutu kulewa 
baada ya Sala ya Adhuhuri. Na vile vile hathubutu kulewa baada ya Sala ya Laasiri kwa kuchelea Sala ya 
Magharibi. Na vile vile hathubutu kulewa baada ya Sala ya Magharibi kwa kuchelea Sala ya Isha. 

Nafasi anaweza kupata hapo baada ya Sala ya Isha kwani unaweza kumtoka ulevi kabla ya Sala ya Alfajiri. Na 
nafasi pia labda anaweza kupata baada ya Sala ya Alfajiri kwani inamkinika kumtoka huo ulevi kabla ya Sala ya 
Adhuhuri; basi ikawa sasa muda mwingi amezuilika na kulewa; hata wengine wakaanza kuacha na wengine 
wakaacha khasa. 

Baada ya kupita kitambo kirefu hivi mara iliteremka aya ya 90 ya Surattl Matda ya kuzuilia ulevi kabisa kabisa 
pasina kutolewa ruhusa hata wakati wowote ule. 

Basi wale makaftri kwa kuona mkatazo mdogo namna huu — au muamrisho mdogo mdogo — ndio 
wakastaajabu wakasema Mbona mara hivi na mara hivi. Wajinga; hawatambui hikima hii au wanajitia pambani 
kusudi. 

103. Kiunguja husema ‘Akutukanaye hakuchagulii tusi;' hukuvurumizia hata lisilojngia akilini Ba.si ndivo 
Makureshi katika kumsarnbikizia Mtume ktla tusi walisema: ‘Maneno yake haya anayoyatta Qurani anafundishwa 
na Jabr,’ Na huyu Jabr alikuwa muhunzi wa Kirumi aliyekuwa mtumwa wa baadhi ya Makuresh. Basi mtumwa, 
mja-na-maji, tena si Mwarabu, atajua kusema ya ufasihi namna haya yaliyomo katika Qurani ambayo hakuna 
kiumbe chochote anayeweza kuyasogelea kwa ufasihi wake? Lakini ndiyo hivyo kama inavyosemwa kuwa 
‘Akutukanaye hakuchagulii tusi.’ 

104. Wenyewc hawataki, kwa nini atawaongoza kwa nguvu, naye amewapa uweza (power) wa kufanya mema 
na mabaya, kama ilivyobainishwa katika Aya ya 125 ya Suratul An-am na Aya ya 3$ ya Sura hii hii. 

105. Wanaozua uwongo (wakipita wakitangaza 
kama hivyo kusema Mtume anafundishwa Qurani na 
huyo Mrumi) ni wale wasioziamini Aya za Mwenyezi 
Mungu; na hao ndio waongo. 

106. Anayemkufuru Mwenyezi Mungu baada ya 
Uislamu wake (inamngojea adhabu kubwa) 
isipokuwa yule aliyeshurutishwa, hali ya kuwa moyo 
wake umetuwa juu ya Uislamu (wake); lakini 
anayekifungulia ukaftri kifua chake, hao ghadhabu 
ya Mwenyezi Mungu iko juu yaoj na (watu namna 
hiyo) watapata adhabu kubwa. 

107- Hayo (ya kuadhibiwa walioitakidi ukafiri) ni 
kwa sababu wameyapenda zaidi maisha ya dunia 
kuliko akhera, na kwa sababu Mwenyezi Mungu 
hawaongozi watu makafiri. 

108. Hao ndio ambao (kama kwamba) 

amezifumba Mwenyezi Mungu nyoyo zao na 
masikio yao na macho yao. Na hao ndio 
walioghafilika kweli kweli. 

109. Hakuna shaka ya kwamba hao ndio wenye 
khasara katika akhera. 

110. Kisha hakika Mola wako, kwa wale 
waliohama (makwao) baada ya kuteswa, (hata 
wakasema yasiyofaa), kisha wakapigania dini na 
wakasubiri, bila shaka Mola wako baada ya hayo ni 
Mwingi wa msamaha na Mwingi wa rehema (juu 
yao). 

111. (Wakumbushe) siku ambayo kila nafsi 
itakuja kujitetea; na kila nafsi italipwa (sawasawa na) 
amali ilizofanya; nao hawatadhulumiwa. 

1 12. Na Mwenyezi Mungu anakupigieni mfano 
wa mji uliokuwa na amani na utulivu, riziki yake 
ikiujia kwa wingi kutoka kila mahali. Lakini 
ukazikufuru neema za Mwenyezi Mungu, kwa hivyo 
Mwenyezi Mungu akauvika vazi la njaa na khofu 
kwa sababu ya yale waliyokuwa wakiyafanya. 

113. Na aliwajia Mtume miongoni mwao (wa 
jinsi moja na wao); lakini wakamkadhibisha; basi 
adhabu iliwafika, hali ya kuwa wenyewe 
wamejidhulumu. 

114. Kuleni katika vile alivyokupeni Mwenyezi 
Mungu, vilivyo halali na vizuri. Na shukuruni 

106. Tumeona namna gani Waislamu walivyokuwa wakiuawa kwa ajili ya dim yao, wakitambulikana- na jamaa 
zao. Basi hapa wartapewa ruhusa waukatae Uislamu wao kwa ulimi wao tu hivi hapo wanapogunduliwa na jamaa 
zao ikawa hatari juu yao. 

1 10. Watu wakifikwa na misukosuko hrtfanya yaliyokatazwa kwa balaa zinazowaftka. Basi wanapewa bishara 
ya kusamehewa. 

neema za Mwenyezi Mungu, ikiwa kweli 
mnamuabudu Yeye. 

1 1 5 . Amekuharimishieni nyamafu tu (mzoga) na 
damu na- nyama ya nguruwe na (mnyama) 
achinjwaye kwa jina lisilokuwa la Mwenyezi Mungu 
Lakini anayekosa budi (anayeshurutishwa) bila kuasi 
wala kuruka mipaka, basi (Mwenyezi Mungu 
atamsamehe); hakika Mwenyezi Mungu ni Mwinei 
wa kusamehe (na) Mwingi wa kurehemu. 

11 6. Wala msiseme, kwa sababu ya uwongo 
usemao ndimi zenu, cc Hii ni halali na hii ni 
haramu,” msije mkamzulia uwongo Mwenyezi 
Mungu. Hakika wale wamzuliao uwongo Mwenyezi 
Mungu hawatafaulu. 

1 17. Ni starehe ndogo (tu hii hapa ya kiduniani); 
nao watapata adhabu iumizayo. 

1 1 8 . Na Mayahudi tuliwaharimishia yale 
tuliyokuhadithia zamani. Na sisi hatukuwadhulumu, 
bali walikuwa wakijidhulumu wenyewe. 


1 1 9 . Kisha hakika Mola wako kwa wale 
waliofanya ubaya kwa ujinga, kisha wakatubia baada 
ya hayo na wakatenda mema; bila shaka Mola wako 
baada ya hayo ni Mwingi wa kusamehe (na) Mwingi 
wa kurehemu (kwao kama alivyo hivi kwa wenzi 
wao). 

11 5. Hapa imewekwa dhahiri ya kuwa ni unajisi na haramu kula mnyama anaycchinjwa si kwa ajili ya 
Mwenyezi Mungu bali kwa ajili ya Shetani kama mnyama anayechinjiwa pepo au anayechinjiwa Shetani wa 
nyumba au Shetani wa kisima au Shetani wa mwaka au Shetani wa nchi au kwa atili ya mashindano tu kama 
yaliyokuwa hapo zamani. Na miongoni mwa hayo ni mashindano ya vyama vya Maulidi na vyama vya ngoma na 
kwimba mfano wa nyimbo hizi:- 


Pili tasifu harufu 
Kwa mapande ya manofu 
Meongoka waongofu 
Ngome ikipiga zumbc 


Nchi kutosikizana 
Kila unayemwona 
Toba sitasema tena 
Siraji hufazaika 


(HAYA NI MAJINA YA VIKAO) 


Huhisabu zao ng’ombe Khamsini kutamka 

Kulima kwataka jembe Na mikono ya kunyoka 


Basi wanyama namna hawa wakichinjwa juwa najisi, haramu kuliwa. Na tazama Aya ya 3 ya Suratul Maidah. 

Na zile nyama zilizotajwa kuwa ni haramu kuliwa kama hizo:- (a) Nyamafu (b) Damu (kama wanazokunywa 
wenyc Pepo na kama wanavyofanya baadhi ya wakaazi wa Bara: humtoboa mnyama wakakinga damu wakanywa 
kisha wakamziba. (c) Nyama ya nguruwe. Basi nyama namna hizo ikiwa hapana budi kuzila kwa ajili ya njaa ya 
kutoa roho basi itakubalishwa kuliwa, Mwenyezi Mungu ana rehema kubwa juu ya viumbe vyake. 

11 6. Kukata hukumu ya kuwa jambo hili Halali au Haramu kunahitaji ujuzi barabara; asijisemee tu mtu 
kuwa hili Halali, hili Haramu — asiseme ila awe na hoja ya kusema hayo. 

11 8. Imebainishwa katika Aya ya 146 ya Suratil An-Am baadhi ya mambo waliyoharimishiwa Mayahudi. 

120. Hakika Ibrahimu alikuwa Imamu (mfano 
tnzuri wa wema wa kuigwa), mnyenyekevu kwa 
Mwenyezi Mungu, mtii kamili, wala hakuwa 
miongoni mwa washirikina 

1 2 1 . (Alikuwa) mwenye kuzishukuru neema 
Zake (Mwenyezi Mungu zilizo juu yake), 

akamchagua na kumuongoza katika njia iliyonyoka. 

122. Na tukampa wema katika dunia; na hakika 
yeye katika Akhera atakuwa miongoni mwa watu 
wema (pia). 

123. Kisha tukakufunulia ya kwamba ufuate mila 
ya Ibrahimu (aiiyekuwa) mtii kamili, wala hakuwa 
miongoni mwa washirikina. 

124. Hakika (adhabu ya kuvunja taadhima ya) 
Jumaamosi iliwekwa juu ya wale waliohitalifiana kwa 
ajili ya hiyo (Jumaamosi), na kwa yakini Mola wako 
atahukumu baina yao siku ya Kiama katika yale 
waliyokuwa wakihitalifiana. 

125. Waite (waite watu) katika njia ya Mola wako 
kwa hikima na mauidha mema, na ujadiliane nao 
kwa namna iliyo bora (siyo kwa kuwatukana wao au 
kutukana dini yao. Kwa njia hii huwezi kumvuta 
mtu) Hakika Mola wako ndiye anayemjua aliyepotea 
katika njia yake, naye ndiye anayewajua 
walioongoka. 

126. Na mkilipiza, basi lipizeni sawa na vile 

mlivyoonewa. Na kama mkisubiri (msilipize) 

hakika huo ni ubora kwa hao wanaosubiri. 

127. Na subiri. Na kusubiri kwako kusiwe ila 
kwa ajiJi ya Mwenyezi Mungu tu: Wala usihuzunike 
kwa ajili yao (kwani wanajipoteza wenyewe kwa 
khiari yao), wala usiwe katika dhiki kwa sababu ya 
hila wanazozifanya. 

128. Kwa hakika Mwenyezi Mungu yu pamoja 
na wale wanaomcha, na wale wafanyao wema. 

124. Habari ya kuvunja Mayahudi taadhima ya Jumaamosi na adhabu iliyowapata imetaiwa mahala pengi 
katika Qurani. Miongoni mwa mahala humo ni Aya ya 163 ya Suratil Aaraf mpaka aya ya 166. 

12$. Namna ya kuhngana ni hii. Maneno matamu humtoa nyoka pangoni, seuze yawe ni ya akili pia. 
Tumebainisha katika Aya ya 253 ya Suratul Baqarah na katika Aya ya 90 ya Suratul An am, namna gani 
Mwenyezi Mungu alivyowafadhilisha hao Mitume waliokuwa kabla ya Nabii Muhammad. 

126-127. Katika mazuri kabisa yaliyomo katika Qurani. 

